La Gandia Cup es disputarà a la nostra ciutat del 17 al 21 d'abril
12 abril 2019

## La Gandia Cup es disputarà a la nostra ciutat del 17 al 21 d'abril12 abril 2019Última actualització: 14 juliol 2025

![](../gestion/img/CW_00101.JPG)  
  

La regidora delegada d'Esports, Lydia Morant ha comparegut aquest matí en roda de premsa per presentar una nova edició de la Gandia Cup que se celebrarà a la nostra ciutat del 17 al 21 d'abril.  
Durant la roda de premsa ha estat acompanyada per Santi Roca, director esportiu de la UE Gandia i Fernando Luque, responsable de l'empresa Futbol Base Internacional, organitzadora de l'esdeveniment juntament amb els clubs de la UE Gandia i la UD Portuaris.

**Lydia Morant** ha recordat que es tracta de la tercera edició del torneig que suposa un revulsiu per a la ciutat, ja que molts dels clubs participants procedeixen tot Espanya i en aquesta edició es comptarà amb la participació d'un equip japonés. En total hi participaran entre 700 i 800 futbolistes i l'afluència de públic rondarà les 2.500 persones.  
L'esdeveniment esportiu es disputarà al Guillermo Olagüe i el camp annex del poliesportiu a més d'en les instal·lacions de la UD Portuaris.

L'acte d'obertura del torneig i la presentació dels equips participants, es desenvoluparà dijous i comptarà amb la col·laboració de la Fundació Espurna que realitzarà una actuació, mentre que les finals es disputaran el diumenge al matí al Guillermo Olagüe.

"_Des de l'Ajuntament volem convidar a la ciutadania a què s'acoste als camps de futbol per gaudir del torneig i agrair la implicació dels dos clubs de la ciutat i l'empresa organitzadora_" va finalitzar Morant.

Per la seua banda, **Santi Roca** va agrair "_l'aposta que l'Ajuntament ha fet per aquest torneig des del primer dia" Quant a les novetats, Roca ha destacat que totes les seus seran a la nostra ciutat el que "remarca, encara més la ciutat". Un altre aspecte que va destacar el director esportiu és la vocació del torneig d'unir esport i turisme. "Són dates que permeten la participació de clubs d'altres comunitats, de manera que és un esdeveniment que turísticament aporta molt_".

Finalment, **Fernando Luque** ha explicat que "_dels 16 tornejos que organitzem, aquest és el més fàcil de posar en marxa, ja que els dos clubs que col·laboren fan una tasca impecable" "Volem seguir creixent. Com a empresa busquem oferir esdeveniments esportius de la màxima qualitat turística i que millor lloc per fer-ho que a Gandia perquè té tots els al·licients per complir les nostres expectatives_".

Luque ha explicat que en aquesta edició, jugadors i familiars arribaran el pròxim dimecres i que ja són tres els hotels on s'allotgen els participants. "_Trobar a Gandia places hoteleres per Setmana Santa és molt difícil perquè la gent vol estar a la platja per gaudir de l'entorn_".